stanford-oval/wikipedia huggingface dataset:
Weinstadt

| Weinstadt |
| --- | --- |

 vaakuna
 Weinstadt
 Koordinaatit: 48°49′N, 9°22′E 
Valtio:  Saksa
Osavaltio:  Baden-Württemberg
Piirikunta:  Rems-Murr-Kreis
Pinta-ala:  
 – Kokonaispinta-ala:  31,7 km²
Korkeus:  241 m
Väkiluku (2021):  26 902
 – Väestötiheys:  848 as./km²
Postinumero:  71384
Suuntanumero(t):  07151
 
 www.weinstadt.de 
Infobox OKVirheellinen NIMI-arvo: 
Weinstadtin sijainti Rems-Murrin piirikunnassa.
Weinstadt on kaupunki Stuttgartin metropolialueella Baden-Württembergin osavaltiossa Saksan lounaisosassa. Se muodostettiin 1970-luvulla viidestä aiemmin itsenäisestä maalaiskunnasta ja nimensä se sai alueella harjoitetusta viininviljelystä.
Maantiede

Weinstadt sijaitsee Rems-joen laaksossa Baden-Württembergin itäisessä keskiosassa 15 kilometriä Stuttgartin keskustasta itään.
Weinstadt muodostettiin vuonna 1975 liittämällä kunnat Beutelsbach, Endersbach, Großheppach ja Schnait toisiinsa. Viides kunta eli Strümpfelbach oli liitetty Endersbachiin jo 1973. Beutelsbach ja Endersbach ovat väekkäimmät Weinstadtin viidestä kaupunginosasta. Weinstadt rajoittuu luoteessa Rems-Murrin piirikunnan hallintokaupunkiin Waiblingeniin.
Historia

Beutelsbach mainitaan asiakirjassa ensi kerran vuonna 1080 muodossa Butelspach, Endersbach mainitaan ensi kerran 1278 muodossa Andrespach, Großheppach 1236 muodossa Hegnesbach, Schnait 1238 muodossa Snait ja Strümpfelbach 1265 muodossa Striumphilbach. Weinstadtin väkimäärä kasvoi voimakkaasti toisen maailmansodan jälkeen.
Weinstadtin historiallisiin rakennuksiin kuuluu muun muassa kirkko Stiftskirche Beutelsbach. Sen historia alkaa keskiajalta ja nykyinen myöhäisgotiikkaa edustava kirkkorakennus on vuodelta 1522.
Talous ja liikenne

Weinstadtin keskeinen elinkeino on kaupungin nimen mukaisesti viininviljely. Kaupungissa harjoitetaan myös sähkötekniikkaa, hienomekaniikkaa ja koneenrakennusta.
Weinstadtissa on kolme rautatieliikennepaikkaa: Stetten-Beinstein, Endersbach ja Beutelsbach. Ne sijaitsevat rataosuudella Stuttgart-Bad Cannstatt–Nördlingen. Maantieliikenteen tärkein yhteys on Bundesstraße 29.
Aiheesta muualla

Weinstadt, Baden-Württemberg, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Weinstadt
Strümpfelbach
Käännös suomeksi
Wakefieldin tuomiokirkko

| Wakefieldin tuomiokirkko |
| --- | --- |

Sijainti:  Wakefield
Koordinaatit:  53°40′59″N, 001°29′49″W
Rakentamisvuosi:  1150–1904
Suunnittelija:  George Gilbert Scott John Loughborough Pearson ym.
Tyylisuunta:  Gotiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Wakefieldin tuomiokirkko (engl. Cathedral Church of All Saints Wakefield) on Englannin kirkon Wakefieldin hiippakunnan tuomiokirkko. Vanhin osa, pohjoisseinä, on rakennettu noin vuonna 1150 ja viimeisimmät työt saatiin päätökseen 1904.
Kirkon nykyisen ulkonäön merkittävin suunnittelija on George Gilbert Scott, joka piirtämiä merkittäviä kunnostustöitä toteutettiin 1800-luvun jälkipuoliskolla. Hän uusi kirkon tornin pintarakenteen ja lisäsi siihen uuden huipun. Alttaritaulun viimeisteleminen jäi Scottin pojan huoleksi. Vuonna 1888 kirkko kohosi katedraaliksi, ja John Loughborough Pearson sai suunnitella siihen uuden itäsiiven.
Aiheesta muualla

Kuvia tai muita tiedostoja aiheesta Wakefieldin tuomiokirkko Wikimedia Commonsissa
Wakefieldin katedraalin sivusto
Yhdysvaltain maantiede

| Yhdysvaltain maantiede |
| --- | --- |
 Yhdysvaltain kartta (iso kartta).
Maanosa:  Pohjois-Amerikka
Naapurimaat:  Kanada, Meksiko
Koordinaatit:  38°N, 97°W
Tilastot
Pinta-ala:  9 826 675 km² (3.)
 – Maa:  9 161 966 km²
 – Sisävesi:  664 709 km² (6,8 %)
Rantaviiva:  19 924 km
Rajan pituus:  12 034 km
Ennätykset
Korkein kohta:  Denali, 6 194 m
Matalin kohta:  Kuolemanlaakso, −86 m
Pisin joki:  Mississippi–Missouri, 6 270 km
Suurin järvi:  Yläjärvi, 82 100 km²
Luonnonvarat
Luonnonvarat:  kivihiili, kupari, lyijy, molybdeeni, fosfaatit, uraani, bauksiitti, kulta, rauta, elohopea, nikkeli, potaska, hopea, volframi, sinkki, maaöljy, maakaasu, metsä
Ympäristöongelmat
Ympäristöongelmat:  ilman saastuminen, vesien saastuminen, läntisten alueiden pienet makean veden varat, aavikoituminen
Yhdysvaltojen maantiede kattaa laajan alueen Tyyneltämereltä Atlantille, Kanadan rajalta Meksikoon ja lisäksi erillisinä alueina Alaskan ja Havaijin. Yhdysvaltojen kokonaisala on 9 826 630 km², josta maa-alaa on 9 161 923 km² ja vesialaa 664 707 km². Se on pinta-alaltaan maailman kolmanneksi suurin valtio.
Geologia

Manner-Yhdysvaltojen länsirannikko on osa Tyynenmeren tulirengasta, jolla esiintyy voimakasta tektonista ja vulkaanista toimintaa ja 81 prosenttia maailman maanjäristyksistä. Maanjäristykset voivat aiheuttaa suurta tuhoa, kuten San Franciscon maanjäristys 1906 tai pitkäperjantain maanjäristys 1964 lähellä Anchoragea.
Ilmasto

Suuren kokonsa ja maantieteellisen monimuotoisuutensa vuoksi Yhdysvalloissa esiintyvät lähes kaikki ilmastotyypit. Manneralueellakin koetaan ajoittain olosuhteita, jotka ovat yhtä kuumia kuin tropiikin aavikot tai yhtä kylmiä kuin napa-alueiden mannerolot. Sää voi myös muuttua nopeasti ja rajusti kaikkina vuodenaikoina.
| --- | --- |
Ilmastokaavioita Yhdysvaltojen eri osista (sademäärä sinisin pylväin, keskilämpötila punaisella)
Seattle : Detroit a
Key West Floridassa.: New York Itärannikolla.
New Orleans : Los Angeles.
Suurin osa Yhdysvalloista sijaitsee keskileveysasteiden liikkuvien matalapaineiden reitillä. Ne tuovat rintamineen sateita ja nopeita lämpötilanmuutoksia etenkin maan koillisosaan. Polaaririntaman aaltoilujen mukaan Keskilännen tasangoille virtaa vuoroin arktista tai polaarista ilmamassaa pohjoisesta tai trooppista massaa Karibialta ja Meksikonlahdelta. Talvella ja keväällä lämpötila voi muuttua yli 20 astetta muutamassa tunnissa. Tyynenmeren rannikolla ja muualla Kalliovuorten länsipuolella säänvaihtelut ja vuodenaikojen erot ovat paljon pienempiä.
Rajuimpia sääilmiöitä ovat hurrikaanit, joita tulee sekä Atlantilta että Tyynenmeren puolelta. Hurrikaaneja esiintyy kesäkuusta joulukuuhun, eniten elo-syyskuussa. Joitakin tuhoisista hurrikaaneista ovat olleet Hurrikaani Galveston vuonna 1900, Hurrikaani Betsy vuonna 1952, Hurrikaani Andrew vuonna 1992 ja Hurrikaani Katrina vuonna 2005.[lähde? ]
Paljon pienempiä, mutta myös tuhoisia ovat tornadot, joita esiintyy eniten Floridassa sekä Keskilännessä Tornado Alleyksi kutsutulla alueella. Se ulottuu pohjoisesta Texasista kohti pohjoista Kansasia ja itään Tennesseehen. Siellä monissa taloissa on tornadosuojat ja monilla kylillä on tornadosireenit.
Luonto > Kasvillisuus

Yhdysvalloista löytyy yli tuhat puulajia ja kaikkiaan 20 000–25 000 alkuperäistä koppisiemenistä kasvilajia. Ihminen on kuitenkin suuresti vaikuttanut Yhdysvaltojen kasvillisuuteen. Esimerkiksi maan kaakkoisosassa luontaiset sekametsät ovat väistyneet taloudellisesti tuottavampien havumetsien tieltä. Tasankojen ja preerian ruohokasvit ovat suurelta osin eurooppalaista alkuperää. Yli 60 prosenttia maasta (Alaskaa lukuun ottamatta) on menettänyt pääosan alkuperäisestä kasvillisuudestaan. Karkeasti maa voidaan jakaa kolmeen osaan: metsään, ruohikkoon ja pensaikkoon. Metsät ovat alkujaan peittäneet maan itärannikon, länsirannikon keski- ja pohjoisosat, lännen ylänköalueet ja leveän vyöhykkeen maan pohjoisosassa. Ruohikko peitti maan sisäosat missä sademäärä ei riitä metsän kasvuun. Pensaikko on keskittynyt länsiosan sisämaahan.
Kanadan rajan tuntumassa Mainesta Minnesotaan ja Appalakkeja pitkin etelään kasvaa lauhkean vyöhykkeen havumetsiä. Niissä kasvaa erityisesti strobusmäntyjä, amerikanpunamäntyjä, banksinmäntyjä, hemlokkeja, kuusia ja palsamipihtaa. Havumetsä vaihettuu lehtimetsäksi, jota kasvoi aiemmin Uudesta-Englannista Missouriin ja Texasin itäosiin. Lehtimetsän lajeja ovat monet vaahterat, tammet, saarnet, lehmukset, lännenambrapuu, hikkorit, plataanit, pyökit ja lännentulppaanipuu. Floridan eteläosissa kasvisto muuttuu trooppisemmaksi, ja siellä kasvaa palmuja, viikunoita ja mangrovea.
Sisämaan ruohikkojen lajeja ovat muun muassa puhveliheinä, gammaheinät ja amerikanhöyhenheinät. Havumetsät peittävät jälleen Kalliovuoria, Kaskadeita ja Sierra Nevadaa. Valtalajeja ovat keltamänty, douglaskuuset, jättituija, lännenlehtikuusi, kontortamänty, monet kuuset, lännenhemlokki, jättipihta, komeapihta ja punapuut. Kaskadeilla ja Washingtonin, Oregonin ja Kalifornian pohjoisosien rannikkometsissä puut kasvavat erityisen suuriksi, ja tällaisissa metsissä pohjalajisto on hyvin niukkaa.
Kalliovuorten länsipuolisten puoliaavikoiden valtalajeja ovat marunat. Rinteillä ja matalilla vuoristoilla saattaa kasvaa myös katajia ja rautaispensaita. Aavikkoalueilla puolestaan kasvaa erityisesti monia kaktuksia, mutta myös joosuanjukkia ja muita jukkia, kreosoottipensaita, meskiteitä ja agaaveja.
Luonto > Eläimistö

Monipuolisen eläimistön näyttävimpiä lajeja ovat valkopäämerikotka, hirvi, myskihärkä, karibu, ahma, biisoni, harmaakarhu, puuma, jääkarhu ja susi. Yhdysvaltojen manneralueella (Alaskan ja Havaijin ulkopuolella) elää noin 460 matelija- ja sammakkoeläinlajia, joihin kuuluu alligaattoreita, kilpikonnia, liskoja, käärmeitä, sammakoita ja konnia. Lintuja on tavattu yli 800 lajia.
Luonto > Luonnonsuojelu

Yhdysvalloissa on 397 kansallispuistoa, joita hallinnoi National Park Service. Monet suojelualueet ovat kuitenkin liian pieniä suojatakseen biodiversiteettiä. Leviävä asutus, kaivostoiminta ja fossiilisten polttoaineiden pumppaus pienentävät monien lajien elintilaa.
Yhdysvalloissa on 21 Unescon maailmanperintökohdetta. Kahdeksan niistä on kulttuurikohteita kuten Vapaudenpatsas, yksi on sekakohde ja loput 12, kuten Evergladesin,  Yellowstonen ja Yosemiten kansallispuistot, on suojeltu luontoarvojen takia.
Aiheesta muualla

Kuvia tai muita tiedostoja aiheesta Yhdysvaltain maantiede Wikimedia Commonsissa
Suuria tasankoja Nebraskassa.
Niagaran putoukset sijaitsevat Niagarajoessa Erie- ja Ontariojärven välissä.
Appalakkien korkein vuori Mount Mitchell.
Archesin kansallispuistoa
Denali Alaskassa on Pohjois-Amerikan korkein kohta, 6 194 m.
Puʻu ʻŌʻō -tulivuori purkautuu Havaijilla.
Yhdysvaltojen ilmastovyöhykkeet Köppenin luokituksen mukaan
  Bsk Aroa
  Cfa Subtrooppinen kostea
  CFb Lauhkea meri-ilmasto
  Csa Kuiva kuuma kesä
  Dfa Kuumakesäinen, kylmätalvinen mannerilmasto
  Dfb Lämminkesäinen, kylmätalvinen mannerilmasto
  H Vuoristo
  Aw Savanni-ilmasto
  BWh Subtrooppinen aavikko
Valkopäämerikotka on Yhdysvaltojen kansallislintu.
Biisoneja Yellowstonen kansallispuistossa.
Aadolf Nassaulainen

Aadolf Nassaulainen
Aadolf Nassaulainen (n.1250–1298) oli Nassaun kreivi ja Saksan kuningas vuosina 1292–1298.
Rudolf Habsburgin kuoltua Aadolf Nassaulainen valittiin Saksan hallitsijaksi, mutta yrittäessään laajentaa hallintavaltaansa, joutui erimielisyyksiin joidenkin vaaliruhtinaiden kanssa, jotka sitten asettivat Albrekt I Itävaltalaisen ns. vastakeisariksi. Aadolf Nassaulainen kaatui taistelussa Albrekt Itävaltalaista vastaan Göllheimin lähistöllä vuonna 1298, jossa Albrekt surmasi Aadolfin henkilökohtaisesti.
13 keskustelua yhdestä asiasta

| 13 keskustelua yhdestä asiasta> Thirteen Conversations About One Thing |
| --- | --- |

Ohjaaja:  Jill Sprecher
Käsikirjoittaja:   Jill Sprecher  Karen Sprecher 
Tuottaja:   Ben Atoori  Gina Resnick 
Säveltäjä:  Alex Wurman
Kuvaaja:  Dick Pope
Leikkaaja:  Stephen Mirrone
Pääosat:   Matthew McConaughey  John Turturro  Amy Irving  Clea DuVall  Alan Arkin 
Valmistustiedot
Valmistusmaa:  Yhdysvallat
Tuotantoyhtiö:   Stonelock Pictures  Echo Lake Production  Single Cell Pictures  Double A Films  Entitled Entertainment  Overseas Filmgroup 
Levittäjä:  Sony Pictures Classics Netflix
Ensi-ilta:  2001
Kesto:  104 min
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
13 keskustelua yhdestä asiasta (Thirteen Conversations About One Thing) on yhdysvaltalaisen Jill Sprecherin vuonna 2001 ohjaama draamafilmi. Käsikirjoituksen ohjaaja Sprecher laati yhdessä sisarensa Karenin kanssa. Teos kuvaa viittä näennäisen erillistä ihmistä kutakin oman onnensa etsinnässä. Heidän polkunsa risteävät ja vaikuttavat heidän elämiinsä odottamattomilla tavoilla.
Aiheesta muualla

13 keskustelua yhdestä asiasta Yle Teema.  2.12.2009. Viitattu 14.8.2022. (englanniksi)
Laelma, Jyrki: 13 keskustelua yhdestä asiasta Iltalehti.  14.1.2010. Viitattu 14.8.2022. (englanniksi)
18 (luku)

| --- | --- |
Luonnolliset luvut
18 ← 10 11 12 13 14 15 16 17 18 19 →
Kardinaaliluku: kahdeksantoista
Järjestysluku: kahdeksastoista
Tekijät: 1, 2, 3, 6, 9, 18
Alkutekijät:  2\cdot 3^{2}

Roomalainen numero: XVIII
Binääriluku: 10010
Oktaaliluku: 22
Duodesimaaliluku: 16
Heksadesimaaliluku: 12
Vigesimaaliluku: I
18 pentominoa.
18 (kahdeksantoista) on luonnollinen luku, jota edeltää luku 17 ja seuraa luku 19.
Matematiikassa

18 on yhdistetty, runsas ja puolitäydellinen luku.
18 on ”erittäin runsas luku” (engl. highly abundant number), koska sen tekijöiden summa (39) on suurempi kuin minkään pienemmän luvun.
18 on Harshad-luku kymmenjärjestelmässä ja binäärijärjestelmässä.
18 on seitsenkulmioluku.
18 on viisikulmiopyramidiluku.
18 on alkulukuparin (17, 19) keskiarvo.
18 kuuluu Lucasin lukujonoon (engl. Lucas numbers).
18 kuuluu Ulamin lukuihin (engl. Ulam numbers).
18 voidaan muodostaa kahden peräkkäisen alkuluvun summana:  7+11.
18 on jaollinen tekijöidensä määrällä (6).
18. alkuluku plus 18 (79) ja 18. alkuluku miinus 18 (43) ovat myös alkulukuja.
Kolmen ensimmäisen yhdistetyn luvun (4, 6 ja 8) summa on 18.
Pentominoja on 18 kappaletta, jos peilatut lasketaan erikseen mutta kierrettyjä ei (katso kuva).
Typistetyssä tetraedrissa on 18 särmää.
Luonnontieteissä

Alkuaineiden jaksollisessa järjestelmässä on 18 ryhmää.
18 elektronin sääntö on kemiassa käytettävä nyrkkisääntö.
Jaksollisessa järjestelmässä 18 on argonin järjestysluku.
Happi-18 on vakaa ja luonnossa yleisin hapen isotooppi.
Rikki-34 on rikin vakaa isotooppi, jonka neutroniluku on 18.
Kloori-35 on kloorin vakaa ja luonnossa yleisin isotooppi. Sen neutroniluku on 18.
Argon-36 on argonin vakaa isotooppi, jonka neutroniluku on 18.
Maan massa on noin 18 Merkuriuksen massaa.
18 Melpomene on pikkuplaneetta.
Messier 18 on avoin tähtijoukko.
Muissa yhteyksissä

18 vuotta on Suomessa ja useimmissa muissa maissa täysi-ikäisyyden raja.
Muun muassa äänioikeusikäraja, avioliittoon menemisen ikäraja, henkilöauton ajokortin ikäraja ja mietojen alkoholijuomien ikäraja on Suomessa 18 vuotta.
Täysimittaisessa golfkentässä on 18 reikää.
Pakasteet tulee säilyttää -18 celsiusasteen lämpötilassa tai kylmemmässä.
McDonnell Douglas F/A-18 Hornet on suihkuhävittäjä.
Valtatie 18 kulkee Jyväskylän ja Vaasan välillä.
Eurooppatie E18 kulkee Yhdistyneen kuningaskunnan ja Venäjän välillä.
Ulysses S. Grant oli Yhdysvaltojen 18. presidentti.
120 mm/45 type 3

| 120 mm/45 type 3 |
| --- | --- |

Aseen tyyppi:  laivatykki rannikkotykki
Alkuperämaa:   Japani
Palvelushistoria
Palvelusvuodet:  1918-1945
Valtion käytössä:   Japani
Sodissa:  Ensimmäinen maailmansota Toinen maailmansota
Valmistushistoria
Suunniteltu:  1914
Eri versiot:  120 mm/45 type 11
Tekniset tiedot
Paino:  3 000 kg
Pituus:  5,550 m
Piipun pituus:  5,4 m
Kaliiperi:  120 mm
Toimintatapa:  manuaali
Tulinopeus:  5 - 6 ls/min
Lähtönopeus:  825 m/s
Maksimikantama:  15 000 m
120 mm/45 type 3 oli keisarillisen Japanin laivaston keskiraskas laiva- ja rannikkotykki, joka oli palveluskäytössä ensimmäisessä ja toisessa maailmansodassa. Sitä asennettiin hävittäjiin ja sukellusveneisiin. Mallinimessä oleva type 3 merkitsee kuvaa Welin-sulun käyttöönottoa.
Tykki oli paranneltu japanilainen versio brittiläisestä Elswick Orndance Companyn suunnittelemista ja valmistamista QF 4,7 tuuman Mk I-IV -tykeistä, joita oli aiemmin valmistettu Japanissa lisenssillä tyypin 41 tykkinä. Tykkiä ei pidä samaistaa 120 mm tyypin 3 ilmatorjuntatykkiin, joka oli käytössä keisarillisen Japanin maajoukoilla vuodesta 1943.
Suunnittelu

Ase suunniteltiin vuonna 1914 ja se oli pääaseena yksiputkisena asennuksena Kawakaze-, Momi-, Minekaze-, Wakatake-, Kamikaze- ja Mutsuki-luokkien hävittäjillä. Ase suunniteltiin uudelleen metristä järjestelmää käyttäväksi 5. lokakuuta 1917. Se suunniteltiin vuonna 1922 käyttämään lyhyempää putkea sekä paranneltua lukkoa, jolloin tykki nimettiin tyypin 11 aseeksi. Paranneltua tykkiä asennettiin sukellusveneisiin sekä Chidori- ja Otori-luokkien torpedoveneisiin.
Ammukset

Käsinladattavassa tykissä käytettiin 20,3 kilogramman räjähdekranaatteja ja valaisukranaatteja. Vuoden 1943 jälkeen käytössä oli myös sukellusveneentorjuntakranaatti.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Type 3 120 mm 45 caliber naval gun
Käännös suomeksi
Waken piirikunta (Okayama)

Waken piirikunta (jap. 和気郡, Wake-gun) on yksi Japanin Okayaman prefektuurin piirikunnista. Piirikunnassa asuu 13 634 asukasta, ja väkiluku laski 1,1 prosentilla vuosina 2015-2020. Väkiluku on laskenut ainakin vuodesta 1995. Piirikunnan pinta-ala on 144,2 neliökilometriä ja väestötiheys 94,54 asukasta neliökilometrillä.
Kunnat

Wake
Viinikan kirkko

| Viinikan kirkko |
| --- | --- |
 Viinikan kirkko
Sijainti:  Kaartotie 1, 33100 Tampere
Koordinaatit:  61°29′11″N, 023°47′08″E
Kirkkokunta:  Suomen evankelis-luterilainen kirkko
Hiippakunta:  Tampereen hiippakunta
Seurakunta:  Tampereen Eteläinen seurakunta
Rakentamisvuosi:  1932
Suunnittelija:  Yrjö Vaskinen
Materiaali:  kivi
Tyylisuunta:  1920-luvun klassismia sekä funktionalismi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Viinikan kirkko on vuosina 1930–1932 rakennettu ja 29. toukokuuta 1932 käyttöön vihitty kirkko Tampereella, Viinikan kaupunginosassa. Kirkon 50-metrinen torni erottuu kaupunginosan tunnusmerkkinä kauas Iidesjärven ympäristössä.
Arkkitehtuuri ja historia

Viinikan kirkkoa pidetään sen arkkitehdin, tamperelaissyntyisen Yrjö Vaskisen uran päätyönä. Vuonna 1927 järjestettyyn arkkitehtikilpailuun oli osallistunut myös nuori Alvar Aalto, jonka ehdotus oli jäänyt toiselle sijalle.
Viinikan kirkko oli ensimmäinen suomalainen kirkkorakennus, jossa samaan rakennukseen kirkkosalin kanssa kuuluivat myös pappila ja kerhotilat.
Kirkko edustaa tyyliltään 1920-luvun klassismia sekä funktionalismia. Sisäpuoli on koristeltu 1930-luvun tyyliin. Alttaritaulun paikalla syvennyksessä sijaitsee Väinö Rikhard Rautalinin suunnittelema kullattu, puinen Kristus-veistos. Myös pronssiset pyöreät korkokuvat pääoven luona ovat Rautalinin työtä. Eino Rapp ja Eino Kauria ovat tehneet kirkon seinä- ja kattomaalaukset. Eräs kirkon erikoisuus ovat sen hakaristiornamentit.
Kirkko on suojeltu rakennustaiteellisin, kulttuurihistoriallisin ja maisemallisin perustein.
Viinikan kirkko on vuodesta 1953 alkaen ollut Viinikan seurakunnan (vuodesta 2014 osa Tampereen Eteläistä seurakuntaa) kirkko. Vuodesta 1997 alkaen se on ollut myös osana kesäistä tiekirkkojen verkostoa Suomessa.
Arkkitehtuuri ja historia > Kunnostus 2005–2006

Kirkko oli pois käytöstä kesäkuusta 2005 elokuuhun 2006, kun peruskorjauksessa muun muassa kirkkosali ja kuoroparvi palautettiin alkuperäiseen asuunsa ja kellaritiloihin tehtiin uudistuksia. Kirkko sai myös ulkovalaistuksen.
Kuvia

Kirkon ovenpielien ornamentiikkaa.
Kirkon sisäpiha.
Aiheesta muualla

Panoraamakuvia Viinikan kirkolta - Virtuaalinen Tampereen kaupunkiopas: VirtualTampere.com
Kuvia tai muita tiedostoja aiheesta Viinikan kirkko Wikimedia Commonsissa
Viinikan kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Suuri juhlapäivä Tampereen seurakuntaelämässä tänään. Viinikan kirkko vihitään tarkoitukseensa, Aamulehti, 29.05.1932, nro 143, s. 1, Kansalliskirjaston digitaaliset aineistot
Viinikan uusi kirkko, Suomen Kuvalehti, 25.06.1932, nro 26, s. 11, Kansalliskirjaston digitaaliset aineistot
Tampereen kirkot
Aitolahden kirkko · Aitolahden vanha kirkko · Aleksanterin kirkko · Finlaysonin kirkko · Hervannan kirkko · Härmälän kirkko · Kalevan kirkko · Lielahden kirkko · Messukylän kirkko · Messukylän vanha kirkko · Pispalan kirkko · Teiskon kirkko · Tesoman kirkko · Tuomiokirkko · Vanha kirkko · Viinikan kirkko · Ortodoksinen kirkko
Kirkkosali.
18 Months

| 18 Months Calvin Harris |
| --- | --- | --- |

Studioalbumin tiedot
 Äänitetty : 2010–2012
 Julkaistu: 26. lokakuuta 2012
 Tuottaja(t): Dillon Francis, Calvin Harris, Mark Knight, James F. Reynolds, Nicky Romero
 Tyylilaji: electro house, progressiivinen house, synthpop, dancepop
 Kesto: 49.47
 Levy-yhtiö: Deconstruction, Fly Eye, Columbia
Listasijoitukset
  50.    19.    6.    5.    1.
Calvin Harrisin muut studioalbumit
| Ready for the Weekend 2009 | 18 Months 2012 | Motion 2014 |
Singlet albumilta 18 Months
 ”Bounce” Julkaistu: 10. kesäkuuta 2011  ”Feel So Close” Julkaistu: 19. elokuuta 2011  ”Let’s Go” Julkaistu: 3. maaliskuuta 2012  ”We’ll Be Coming Back” Julkaistu: 27. heinäkuuta 2012  ”Sweet Nothing” Julkaistu: 12. lokakuuta 2012  ”Drinking from the Bottle” Julkaistu: 27. tammikuuta 2013  ”I Need Your Love” Julkaistu: 12. huhtikuuta 2013  ”Drinking from the Bottle” Julkaistu: 2. elokuuta 2013
18 Months on skotlantilaisen DJ/tuottaja Calvin Harrisin kolmas studioalbumi, joka julkaistiin 26. lokakuuta 2012 Columbia Records levymerkillä. Albumilta julkaistiin sinlget "Bounce", "Feel So Close", "Let’s Go", "We’ll Be Coming Back", "Sweet Nothing", "Drinking from the Bottle", "I Need Your Love" ja "Thinking About You". Kaikki singlet, mukaan lukien "We Found Love" (feat. Rihanna), pääsivät UK Singles Chartin Top 10:een, tehden 18 Months -albumista ensimmäisen, jossa on yhdeksän kymmenen parhaan joukkoon lukeutuvaa singleä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Vieraileva(t) artisti(t) | Kesto |  |  |  |  |  |
| 1. | Green Valley | Calvin Harris |  | 1.49 |  |  |  |  |  |
| 2. | Bounce | Harris | Kelis | 3.42 |  |  |  |  |  |
| 3. | Feel So Close | Harris |  | 3.26 |  |  |  |  |  |
| 4. | We Found Love | Harris | Rihanna | 3.35 |  |  |  |  |  |
| 5. | We’ll Be Coming Back | Harris, Example | Example | 3.54 |  |  |  |  |  |
| 6. | Mansion | Harris |  | 2.07 |  |  |  |  |  |
| 7. | Iron | Nicky Romero, Harris | Nicky Romero | 3.39 |  |  |  |  |  |
| 8. | I Need Your Love | Harris, Ellie Goulding | Ellie Goulding | 3.54 |  |  |  |  |  |
| 9. | Drinking from the Bottle | Patrick Okogwu, James F. Reynolds, Mark Knight | Tinie Tempah | 4.00 |  |  |  |  |  |
| 10. | Sweet Nothing | Harris, Florence Welch, Tom Hull | Florence Welch | 3.32 |  |  |  |  |  |
| 11. | School | Harris |  | 1.47 |  |  |  |  |  |
| 12. | Here 2 China | Harris, Dillon Francis, Dizzee Rascal | Dillon Francis & Dizzee Rascal | 2.32 |  |  |  |  |  |
| 13. | Let’s Go | Harris, Shaffer Smith | Ne-Yo | 3.52 |  |  |  |  |  |
| 14. | Awooga | Harris |  | 3.51 |  |  |  |  |  |
| 15. | Thinking About You | Harris, Ayah Marar | Ayah Marar | 4.07 |  |  |  |  |  |